title: 2016 m. vasario 17 d. Komisijos įgyvendinimo reglamentas (ES) 2016/225, kuriuo kiekvienai valstybei narei nustatomas didžiausias produktų kiekis ir išskirtinės privataus sandėliavimo pagalbos paraiškų dėl likusio nepanaudoto Deleguotajame reglamente (ES) 2015/1852 nustatyto tam tikrų sūrių kiekio teikimo laikotarpis

text:
18.2.2016

               LT

               Europos Sąjungos oficialusis leidinys

               L 41/10

         KOMISIJOS ĮGYVENDINIMO REGLAMENTAS (ES) 2016/225
   2016 m. vasario 17 d.
   kuriuo kiekvienai valstybei narei nustatomas didžiausias produktų kiekis ir išskirtinės privataus sandėliavimo pagalbos paraiškų dėl likusio nepanaudoto Deleguotajame reglamente (ES) 2015/1852 nustatyto tam tikrų sūrių kiekio teikimo laikotarpis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2015 m. spalio 15 d. Komisijos deleguotąjį reglamentą (ES) 2015/1852, kuriuo pradedama taikyti išskirtinė laikinoji tam tikrų sūrių privataus sandėliavimo pagalbos schema ir iš anksto nustatomas pagalbos dydis (2), ypač jo 15 straipsnį,
   kadangi:

               (1)

               Deleguotuoju reglamentu (ES) 2015/1852 pradėta taikyti išskirtinė laikinoji tam tikrų sūrių privataus sandėliavimo pagalbos schema ir iš anksto nustatytas pagalbos dydis;

               (2)

               Reglamento (ES) 2015/1852 4 straipsnio 3 dalyje nustatyta, kad 2016 m. sausio 15 d. yra galutinė pagalbos paraiškų pateikimo data;

               (3)

               Airija, Prancūzija, Italija, Lietuva, Nyderlandai, Suomija, Švedija ir Jungtinė Karalystė pranešė Komisijai pageidaujančios toliau naudotis privataus sandėliavimo pagalbos schema;

               (4)

               po 2016 m. sausio 15 d. likęs nepanaudotas kiekis – 68 123 tonos. Todėl tikslinga leisti valstybėms narėms, pranešusioms apie savo pageidavimą toliau naudotis privataus sandėliavimo pagalbos schema, išnaudoti tą kiekį ir jį paskirstyti kiekvienai valstybei narei, atsižvelgiant į kiekius, dėl kurių paraiškas valstybės narės pateikė iki 2016 m. sausio 15 d.;

               (5)

               reikėtų nustatyti naują pagalbos paraiškų teikimo laikotarpį;

               (6)

               tam tikrų sūrių privataus sandėliavimo pagalbos schemos įgyvendinimo taisyklės, nustatytos Deleguotajame reglamente (ES) 2015/1852, turėtų būti taikomos mutatis mutandis įgyvendinant schemą pagal šį reglamentą,

         PRIĖMĖ ŠĮ REGLAMENTĄ:
   1 straipsnis
   Dalykas
   Šio reglamento priede nustatytas didžiausias produktų kiekis kiekvienai valstybei narei, kuriai taikoma išskirtinė laikinoji likusio nepanaudoto Deleguotajame reglamente (ES) 2015/1852 nustatyto sūrių kiekio privataus sandėliavimo pagalbos schema.
   Schemos įgyvendinimo taisyklės, nustatytos Deleguotajame reglamente (ES) 2015/1852, taikomos mutatis mutandis šio reglamento priede nustatytiems kiekiams.
   2 straipsnis
   Pagalbos paraiškos
   Pagalbos paraiškos gali būti teikiamos nuo šio reglamento įsigaliojimo dienos. Galutinė paraiškų pateikimo data – 2016 m. rugsėjo 30 d.
   3 straipsnis
   Įsigaliojimas
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. vasario 17 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  OL L 271, 2015 10 16, p. 15.

      PRIEDAS

                  Valstybė narė

                  Didžiausias kiekis
                  (tonomis)

                  Airija

                  4 127

                  Prancūzija

                  6 340

                  Italija

                  27 025

                  Lietuva

                  2 616

                  Nyderlandai

                  16 526

                  Suomija

                  694

                  Švedija

                  2 126

                  Jungtinė Karalystė

                  8 669

                  Iš viso

                  68 123


title: 2013 m. kovo 6 d. Komisijos įgyvendinimo reglamentas (ES) Nr. 224/2013, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ Kitkan viisas (SKVN)]

text:
15.3.2013

               LT

               Europos Sąjungos oficialusis leidinys

               L 72/5

         KOMISIJOS ĮGYVENDINIMO REGLAMENTAS (ES) Nr. 224/2013
   2013 m. kovo 6 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Kitkan viisas (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               2013 m. sausio 3 d. įsigaliojo Reglamentas (ES) Nr. 1151/2012. Juo buvo panaikintas ir pakeistas 2006 m. kovo 20 d. Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (2);

               (2)

               remiantis Reglamento (EB) Nr. 510/2006 6 straipsnio 2 dalimi, Suomijos paraiška įregistruoti pavadinimą Kitkan viisas paskelbta Europos Sąjungos oficialiajame leidinyje
                   (3);

               (3)

               prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šis pavadinimas turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 6 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 93, 2006 3 31, p. 12.

      (3)  OL C 136, 2012 5 11, p. 13.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.7 klasė.   Šviežia žuvis, moliuskai ir vėžiagyviai bei iš jų pagaminti produktai

      SUOMIJA

         Kitkan viisas (SKVN)